पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय थाना क्षेत्र के मुख्य बाजार में दो पक्षों के बीच आपसी विवाद को लेकर मारपीट में एक महिला सहित कई लोग घायल हो गए। मारपीट के दौरान नकदी व जेवरात छीन लिए जाने का आरोप लगाया गया है। घटना के बाद दोनों पक्षों ने थाने में अलग-अलग आवेदन देकर दोषियों के विरुद्ध कार्रवाई की गुहार लगाई है। उपलब्ध आवेदन में एक पक्ष के मोहन विश्वास ने आरोप लगाया है कि गांव के ही डिम्पल विश्वास बीते शुक्रवार की रात घर में घुस महिलाओं के साथ मारपीट करने लगा। इस दौरान घटना की सूचना पर पहुंचे पीड़ित के पुत्र तथा पुत्री के साथ भी मारपीट की गई। गले से सोने की चैन व अंगूठी छीन ली। मारपीट की घटना से जख्मी पीड़ित के पुत्र एवं पुत्री का परिजनों के सहयोग से पीएचसी में प्राथमिक उपचार उपरांत समुचित इलाज के लिए सहरसा रेफर कर दिया गया है। वहीं दूसरे पक्ष के धीरेंद्र कुमार विश्वास ने अपने आवेदन में बताया है कि मोहल्ले में होने वाली शादी में आने वाली बारात को देखने जेपी चौक की तरफ जा रहा था कि इसी दौरान आरोपी मोहन विश्वास अपने परिजनों के साथ पीड़ित को हथियार एवं लाठी डंडे के बल पर घेर लिया एवं मारपीट कर घायल कर दिया। इस बाबत स्थानीय थानाध्यक्ष जयशंकर प्रसाद ने बताया कि मामले की छानबीन की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn